PATVIRTINTA

Akmenės gimnazijos direktoriaus

2024 m. vasario 12 d.

įsakymu Nr. V-25

**AKMENĖS RAJONO AKMENĖS GIMNAZIJA**

**2024 METŲ**

**VEIKLOS PLANAS**

**Akmenė**

**2024 m.**

**AKMENĖS RAJONO AKMENĖS GIMNAZIJOS**

**2024 METŲ VEIKLOS PLANAS**

**BENDROSIOS NUOSTATOS**

1. Akmenės rajono Akmenės gimnazijos 2024 metų veiklos planas (toliau – planas), atsižvelgus į strateginį gimnazijos planą, švietimo būklę, bendruomenės poreikius, nustato metinius gimnazijos tikslus bei uždavinius, apibrėžia prioritetus ir priemones uždaviniams vykdyti.

2. Planas sudarytas vadovaujantis Valstybinės švietimo strategijos nuostatomis ir atsižvelgiant į Nacionalinės mokyklų vertinimo agentūros rizikos vertinimo ataskaitos išvadas. Įgyvendinant valstybinę švietimo politiką siekiama teikti kokybiškas švietimo paslaugas, atitinkančias nuolat kintančias visuomenės reikmes, tenkinti mokinių mokymo(si) ir ugdymosi poreikius, įgyvendinti pradinio ugdymo, pagrindinio ir vidurinio ugdymo programas.

3. Plano įgyvendinimą koordinuos švietimo padalinio vadovai (direktoriaus pavaduotojai ugdymui). Priežiūrą vykdys gimnazijos direktorius. Už plano vykdymą bus atsiskaitoma įstaigos savivaldos institucijoms, steigėjui.

**2023 M. VEIKLOS PLANO ĮGYVENDINIMO ANALIZĖ**

Įgyvendinant 2023 metų veiklos planą, buvo siekiama įgyvendinti strateginius tikslus:

1. **Pasiekti 80% pateisintų pamokų skaičių nuo bendro praleistų pamokų skaičiaus.**

2022-2023 m.m. pateisintų pamokų nuo bendro praleistų pamokų skaičiaus buvo 91,84%(8,16%nepateisintų pamokų) ( Mokytojų tarybos posėdis 2023-06-20 Nr. 6) https://dvs.akmene.lt/#/Protokolai/List. Klasių vadovų buvo sistemigai stebimas kiekvieno vaiko mokymosi procesas, nuolat bendraujama su tėvais per „Tamo“ dienyną, el. paštą, socialinius tinklus ir kt. Gimnazijoje vyko atvirų durų dienos, kurių metu diskutuojama su tėvais dėl ugdymo turinio gerinimo, mokinių motyvacijos skatinimo siekiant nuolatinio dalykų mokytojų, klasės vadovų ir tėvų bendradarbiavimo, aptariamas mokinių lankomumas ir pažangumas. Lankomumo klausimai spręsti kiekvieną mėnesį vykusiuose VGK posėdžiuose ( 23 posėdžiai). VGK posėdžiuose aptariami identifikuoti mokiniui kylantys sunkumai ir tariamasi su mokiniu ir jo tėvais dėl mokymosi pagalbos organizavimo. Sudaromas individualus pagalbos mokiniui planas, kuris įpareigoja mokinį lankyti dalyko konsultacines valandas. Kiekvieną mėnesį VGK posėdžiuose individualus pagalbos planas peržiūrimas.

Buvo numatytos valandos pedagoginei konsultacinei pagalbai teikti siekiant mokinių pasiekimų ūgties ir turint tikslą įveikti mokymosi sunkumus. Skirtos 48 savaitinės konsultacinės valandos ( 17 valandų skirta konsultacijoms gabių vaikų ugdymui, 21 val. mokymosi sunkumų turintiems mokiniams ir 10 val. mokyti iš užsienio atvykusiems mokiniams).

Gerintos ugdymo sąlygos ir aplinka. Vadovėliams ir mokymo priemonėms įsigyti išleista 3482 eurai mokymo lėšų, 14029 eurai skirti NŠA vadovėliams. Programinės įrangos licenzijoms įsigyti išleista 6133 eurai ( Eduka klasė, Elicėjus, Moza Book, Smart Note, Light Burn). Pradinių klasių mokinių ugdymui pradėta rengti edukacinė erdvė ,,Mažųjų laboratorija‘‘ pritaikyta STEAM veikloms vykdyti. Įrengtos kūrybinės dirbtuvės meniniams-kūrybiniams poreikiams tenkinti.

2023 m. nupirkti 5 stacionarūs kompiuteriai (1200 Eur), 5 vaizdo projektoriai ( 1970 Eur), baldai mokymo kabinetams (800 Eur), atnaujintos aptarnaujančio personalo patalpos (remontas, baldai), sporto aikštyne išbraižytos linijos (2472 Eur), pakeista didžioji dalis šviestuvų.

1. **Sekant visų mokinių asmeninę pažangą, teikti įvairiapusę pagalbą ir pasiekti 95% pažangą.**

2022-2023 mokslo metais pažangumas 96,25 % ( Mokytojų tarybos posėdžio protokolas 2023-08-29 Nr.8), ugdymo kokybė 47,84 %. Pažangą padarė 20,5% 1-4 klasių mokinių ir 22,28% 6– 12 klasių mokinių. https://dvs.akmene.lt/#/Protokolai/List.

Mokytojų tarybos posėdžiuose spręsti ugdymo klausimai, aptariama kiekvieno mokinio asmeninė pažanga ( 2023-01-04 Nr. 1 , 2023-02-15 Nr.2, 2023-06-09 Nr. 5, 2023-06-21 Nr. 6, 2023-08-29 Nr. 8, 2023-12-07 Nr. 9) https://dvs.akmene.lt/#/Protokolai/List.

Siekiant sudaryti sąlygas įvairių gebėjimų mokinių ugdymui mokinių poreikiai tenkinti naudojantis logopedo, specialiojo pedagogo, socialinio pedagogo, psichologo ir mokytojo padėjėjo, bibliotekininko paslaugomis. 25 mokiniai lankė pailgintos dienos grupę.

2023m. rugsėjo 1 d. gimnazijoje mokėsi 49 specialiųjų poreikių turintys mokiniai. Specialiąsias pratybas lankė 27 mokiniai, mokytojų padėjėjų pagalba teikta 17 mokinių, logopedo pagalba teikta 50 I-VI klasių mokinių.

Psichologė R. Mokusienė teikė psichologinio konsultavimo ir švietimo pagalbą gimnazijos bendruomenei. Per metus konsultuoti 78 moksleiviai. Ilgalaikės konsultacijos suteiktos 24 moksleiviams, 6 tėvams suteiktos ilgalaikės konsultacijos. 16 tėvų suteiktos vienkartinės konsultacijos, pokalbiai. Vienkartinės konsultacijos mokytojams - 8. Apsilankyta 8 tėvų susirinkimuose. Pravesti emocinio ugdymo užsiėmimai visose pradinėse klasėse. Atliktos pirmų, penktų klasių moksleivių ir jų tėvų apklausos, susijusios su moksleivių adaptacija. Dalyvauta šešiose 5- 12 klasių valandėlėse.

Socialinė pedagogė dalyvavo 17 atvejo vadybos posėdžių, teiktos 23 individualios konsultacijos tėvams ir 60 mokiniams, tarpininkauta ir padėta šalinant priežastis, dėl kurių mokiniai negali dalyvauti privalomajame švietime, lankyti mokyklos ar vengia tai daryti. Buvo vedamos 1-11 klasių mokiniams pamokos apie žalingus įpročius, 1-4 klasių mokiniams klasės valandėlės patyčių prevencijos tema. Suorganizuoti susitikimai su Akmenės rajono policijos komisariato pareigūnais žalingų įpročių prevencijos temomis, priešgaisrinės gelbėjimo tarnybos pareigūnais, gimnazijoje lankėsi kovos su prekyba žmonėmis ir išnaudojimu centro darbuotojai.

Nemokamas maitinimas skirtas148 mokiniams (1–4 kl. 88, 5–12 kl. –60) . Pavežamų mokinių mokykliniais autobusais skaičius – 56.

Norint, kad mokinių akademiniai pasiekimai būtų aukštesni, kad pedagogai gebėtų padėti kiekvienam mokiniui kelti savo asmeninius pasiekimus, svarbi mokytojų kvalifikacija, jų nuolatinis tobulėjimas. 100 proc. pedagoginių darbuotojų dalyvavo kvalifikacijos tobulinimo renginiuose, išklausė 2658 val. Išleista 2620 eurų. Ypatingas dėmesys buvo skiriamas atnaujintų bendrųjų programų įgyvendinimui, lyderystei, įtraukiajam ugdymui.

Ugdant mokinių motyvaciją, kūrybiškumą, aktyvų dalyvavimą ugdymo veiklose buvo skatinamas patyriminio, netradicinio ugdymo veiklų organizavimas. 1-12 klasių mokiniams pravestos 496 patyriminės veiklos pamokos ir 4 visų dalykų patyriminės veiklos dienos 5-10 klasių mokiniams (TAMO). Praktika ir tyrimais grįstą mokymosi patirtį 1 – 12 klasių mokiniai įgijo lankydamiesi STEAM centruose (viso 15 išvykų( direktoriaus įsakymai)).

Mokymosi motyvacija – esminė mokymosi sėkmę sąlygojanti grandis. Siekiant paskatinti mokinius gimnazijos vardą gynusiems įvairių olimpiadų, konkursų , varžybų V-XII klasių nugalėtojams, dalyviams surengtas padėkos vakaras, kuriame apdovanoti 62 moksleiviai. I-IV klasių moksleiviams surengtame padėkos vakare įteikti diplomai siekiant paskatinti aktyviau dalyvauti įvairiose gimnazijos organizuojamose veiklose. Gimnazijos komanda už aktyviai vykdytas MEPA (Mokykla – Europos Parlamento ambasadorė) veiklas turėjo galimybę išvykti į Europos Parlamentą Strasbūre). GAMA apdovanojimuose nominuota 18 moksleivių, apdovanoti 6 moksleiviai ( metų visuomenininkas, sportininkas, mokinys, dvyliktokas, menininkas, eruditas).

Gimnazijoje ir jos skyriuose vyko daug prasmingų renginių, akcijų, susitikimų, paskaitų. Jų tikslas – formuoti asmenį, sugebantį tapti aktyviu visuomenės nariu, padėti tenkinti pažinimo, lavinimosi ir saviraiškos poreikius, formuoti ir stiprinti bendražmogiškas vertybes, skatinti mokinius domėtis mokslu, menu, kultūra, sportu, tobulinti ir plėsti dalykines žinias, sudaryti sąlygas saviraiškai.

1. **Bendraujant ir bendradarbiaujant gauti ne mažiau kaip 80% atgalinį ryšį.**

Bendravimo ir bendradarbiavimo atgalinį ryšį rodo tėvų dalyvavimas tėvų susirinkimuose,atvirų durų dienose, gimnazijos renginiuose, ekskursijose, išvykose. Pasiektas daugiau nei 80 % atgalinis ryšys. Vien tėvų susirinkimuose dalyvavo 75 % mokinių tėvų ( Mokytojų tarybos posėdis 2023-12-07 Nr. 9) https://dvs.akmene.lt/#/Protokolai/List.

Gimnazijoje kiekvieną mėnesį vyko atvirų durų dienos tėvams dėl ugdymo turinio gerinimo, mokinių motyvacijos skatinimo ir įgyvendinant grįžtamojo ryšio kultūrą, siekiant nuolatinio dalykų mokytojų, klasės vadovų ir tėvų bendradarbiavimo. Nuosekli tėvelių veikla dalyvaujant mokyklos edukacinių erdvių kūrime, šventinio interjero puošyboje, dalyvavimas bendruomenės renginiuose (Rudenėlio šventė, Sporto šventė, prieškalėdinis mėnuo, GAMA apdovanojimai, ekskursijos) rodo puikų gimnazijos mokinių, mokytojų ir tėvų bendradarbiavimą.

Mokytojai dalinosi gerąja patirtimi STEAM, įtraukiojo ir kultūrinio ugdymo temomis Metodinės tarybos posėdyje 2023-04-28 Nr.2, Mokytojų tarybos posėdyje 2023-06-21 Nr.6. https://dvs.akmene.lt/#/Protokolai/List.

Bibliotekoje organizuoti 5 tradiciniai rytmečiai, kurių metu pradinių klasių mokytojai sėmėsi patirties vieni iš kitų apie skaitymo įgūdžių lavinimą. Pradinės klasės, 5-6 klasės su mokytojais dalyvavo ,,Velykinių margučių marginimo dirbtuvėlėse‘‘. Gerąja patirtimi mokytojai dalijosi lankydami kolegas atvirų durų dienų metu.

**2023m. gimnazijos tikslas – siekti 42% mokinių padariusių pažangą.**

Siekiant įgyvendinti gimnazijos tikslą didžiausią dėmesį skyrėme kiekvieno mokinio pažangos ir pasiekimų augimui bei pedagoginės veiklos planavimui. 2022-2023 mokslo metų gimnazijos pažangumas 96,25 %, ugdymo kokybė 47,84 %. Pažangą padarė 20,5% 1-4 klasių mokinių ir 22,28% 6– 12 klasių mokinių.

|  |  |  |  |  |  |  |
| --- | --- | --- | --- | --- | --- | --- |
|  | **2020-2021m.m.** | | **2021-2022m.m.** | | **2022-2023m.m.** | |
| **Mokymosi lygmenys** | **1-4kl.** | **5-12kl.** | **1-4kl.** | **5-12kl.** | **1-4kl.** | **5-12kl.** |
| **Aukštesnysis** | 20,34% | 10,1% | 27,73% | 9,83% | 25,64% | 10,43% |
| **Pagrindinis** | 35,59% | 38,6% | 34,45% | 35,47% | 37,61% | 30,87% |
| **Patenkinamas** | 43,22% | 43,42% | 37,82% | 51,71% | 32,48% | 43,35% |
| **Nepatenkinamas** | 0,85% | 7,90% | - | 2,99% | 4,27% | 19,91% |
|  |  |  |  |  |  |  |
| **Pažangumas** | **94,51%** | | **98,30%** | | **96,25%** | |
| **Kokybė** | **50,9%** | | **51,7%** | | **47,84%** | |
| **Lankomumas** | 2020-2021m.m. praleistos 2029 pamokos, iš jų nepateisintos 83(4,1%). | | 2021-2022m.m. praleista 26090 pamokų, iš jų nepateisintos 1351(5,18%). | | 2022-2023m.m. praleista 38799 pamokų, iš jų nepateisintos 3224 (8,17%). | |

2022-2023 mokslo metais mokinių pažangumo ūgties gerinimui didelę įtaką turėjo administracijos rengiami dėstančių mokytojų ir klasių vadovų susitikimai, individualios pažangos „Google“ diske pildymas. Klasių vadovų buvo nuolatos stebimas kiekvieno vaiko mokymosi procesas, VGK posėdžiuose, mokytojų tarybos posėdžiuose aptariami identifikuoti mokiniui kylantys sunkumai ir tariamasi su mokiniu ir jo tėvais dėl mokymosi pagalbos organizavimo.

Mokymosi sėkmingumas (kiek skirta papildomų vasaros darbų, kiek palikusių kartoti kurso, pažangumo vidurkis) pagal programas (1-4, 5-8, 9-10, III-IV) (2022-2023 m. m.).

Papildomi darbai skirti 22 mokiniams, 10 mokinių liko kartoti kurso.

|  |  |  |  |
| --- | --- | --- | --- |
|  | Mokosi 9-10/ tik aukštesniuoju lygiu | Nepažangių mokinių skaičius | Pažangumas proc. |
| 1-4 | 30 | 4 | 96,58 |
| 5-8 | 12 | 5 | 96,09 |
| I-II | 1 | 4 | 93,85 |
| III-IV | 2 |  | 100 |
| Iš viso | 45 | 13 | 96,25 |

Užtikrinant individualią pagalbą gerinant mokinių pasiekimų ūgtį mokiniai turėjo galimybę išsiaiškinti su dalyko mokytojais konsultacijų metu nesuprastas temas, likviduoti žinių spragas, gauti individualią mokymosi pagalbą. Skirtos 48 savaitinės konsultacinės valandos ( 17 valandų skirta konsultacijoms gabių vaikų ugdymui, 21 val. mokymosi sunkumų turintiems mokiniams ir 10 val. mokyti iš užsienio atvykusiems mokiniams).

2022-2023 m. m. gabių ugdymo pasiekimus rodo, lyginant dalyvavimą olimpiadose: 2022 m. 19 pirmų, 9 antrų, 12 trečių vietų su 2023m. 15 pirmų, 18 antrų, 16 trečių vietų.

Mokinio pažangumas susijęs su lankomumu, todėl ypatingas dėmesys buvo skirtas sistemingam pamokų praleidimo priežasčių stebėjimui ir aiškinimuisi. Klasių vadovai ir dalyko mokytojai nuolat bendravo su tėvais per „TAMO“ dienyną, el. paštą, socialinius tinklus ir kt. Lankomumo klausimai spręsti VGK posėdžiuose. Lankomumo klausimai spręsti kiekvieną mėnesį vykusiuose VGK posėdžiuose ( 23 posėdžiai).

|  |  |  |  |  |  |  |  |
| --- | --- | --- | --- | --- | --- | --- | --- |
| Klasė | Mokinių skaičius | Iš viso praleista pamokų | Pateisinta pamokų | Nepateisinta pamokų | Vidutiniškai vienam mokiniui praleistų pamokų | Vidutiniškai pateisintų pamokų vienam mokiniui | Vidutiniškai nepateisintų pamokų vienam mokiniui |
| 1-4 | 117 | 9687 | 9494 | 193 | 81 | 79 | 1,6 |
| 5-8 | 18 | 11946 | 10321 | 1741 | 91 | 79 | 13,6 |
| I-II | 65 | 8027 | 7248 | 779 | 120 | 108 | 11,6 |
| III-IV | 37 | 9139 | 8570 | 511 | 247 | 232 | 13,8 |
| Iš viso | 347 | 38799 | 35633 | 3224 | 109 | 100 | 9 |

2023m. pagrindinio išsilavinimo pažymėjimus gavo 33 mokiniai, iš jų išvyko mokytis į kitas mokyklas 9.

NMPP dalyvavo 4 ir 8 klasių mokiniai. 4 klasių mokinių tarpe matematikos rezultatų procentais vidurkis – 52,1% ( surinkta 31 iš maksimalus 36), skaitymo rezultatų procentais vidurkis 50,8% (25 maksimalus 30). Aštuntokų matematikos aukštesniojo lygio nepasiekė nė vienas mokinys, o nepasiekusių lygio mokinių net 9, tai sudaro 31,03%. Skaitymo rezultatai: aukštesniojo lygio nepasiekė nė vienas mokinys, o nepasiekusių lygio 0.

NMPP 4 klasės rezultatai (taškų procentais vidurkis).

|  |  |  |
| --- | --- | --- |
| Dalykas | Mokyklos  2023 m. rezultatai | Šalies  2023 m. rezultatai |
| Matematika | 52,1 | 61,9 |
| Skaitymas | 50,8 | 62,4 |

NMPP 8 klasės rezultatai (taškų procentais vidurkis).

|  |  |  |
| --- | --- | --- |
| Dalykas | Mokyklos  2023 m. rezultatai | Šalies  2023 m. rezultatai |
| Matematika | 35,1 | 48,7 |
| Skaitymas | 64,7 | 67,5 |

Egzaminų rezultatai:

PUPP rezultatai (taškų procentais vidurkis)

|  |  |  |
| --- | --- | --- |
| Dalykas | Mokyklos  2023 m. rezultatai | Šalies  2023 m. rezultatai |
| Lietuvių kalba ir literatūra | 58,3 | 55,8 |
| Matematika | 30,3 | 36,9 |

2023 m. Brandos egzaminų rezultatai (balų vidurkis)

|  |  |  |  |  |  |
| --- | --- | --- | --- | --- | --- |
| Dalykai | Mokyklos  2020 m. rezultatai | Mokyklos  2021 m. rezultatai | Mokyklos  2022 m. rezultatai | Mokyklos 2023 m. rezultatai | Šalies  2023 m. rezultatai |
| Lietuvių kalba ir literatūra | 26,2 | 44,6 | 30,8 | 36,18 | 49,02 |
| Užsienio (anglų) kalba | 71,6 | 63,5 | 54,2 | 61,67 | 63,47 |
| Užsienio (vokiečių) kalba | - | - | - | - | - |
| Užsienio (rusų) kalba | - | - | - | - | - |
| Istorija | 48,8 | 54,8 | 32,5 | 49,83 | 41,54 |
| Matematika | 11,4 | 33,6 | 8,2 | 23,78 | 37,35 |
| IT | 67,7 | 29,4 | 28,7 | 22,75 | 40,24 |
| Biologija | 45,2 | 50,3 | 44,6 | 64 | 49,14 |
| Chemija | - | - | 61,0 | - | - |
| Fizika | - | - | - | - | - |
| Geografija | 79,0 | 26,0 | 42,7 | 45,38 | 47,18 |
| Bendras vidurkis | 49,98 | 43,17 | 37,83 | 43,37 | 46,85 |

Geriausiai išlaikytas biologijos egzaminas 64% ( šalies vidurkis 49,14%), taip pat aukštesnis gimnazijos istorijos egzamino vidurkis – 49,83% lyginant su Lietuvos (41,54%).

Technologijų brandos darbą pasirinko 4 abiturientai, pažymių vidurkis 9,5. Dailės brandos darbą pasirinko 2 mokiniai, abu darbai įvertini dešimtukais.

**GIMNAZIJOS STIPRYBĖS, SILPNYBĖS, GALIMYBĖS, GRĖSMĖS**

|  |  |
| --- | --- |
| **Stiprybės** | **Silpnybės** |
| * Jauki mokymosi aplinka. * Tradicijų puoselėjimas ir pilietiškumo ugdymas. * Suteikta mokytojui kūrybinė laisvė. | * Priimtų taisyklių ( sprendimų) nesilaikymas. * Prastas lankomumas. * Didėjantis specialiųjų poreikių mokinių skaičius. * Ribotos pedagogų darbo krūvio ir tvarkaraščio sudarymo galimybės dėl darbo keliose švietimo įstaigose. |
| **Galimybės** | **Grėsmės** |
| * Galimybė stiprinti mokymosi motyvaciją. * Mokinio saviraiškos poreikių tenkinimas. * Dalyvavimas įvairiuose renginiuose, akcijose. * Ugdymo proceso įvairovė. | * Nesilaikant taisyklių grėsmė nepasiekti numatytų rezultatų. * Prastėjant lankomumui blogėja ugdymo rezultatai. * Elgesio ir emocijų sutrikimų turintys mokiniai įtakoja klasės mikroklimatą ir ugdymą. * Higienos normų galimi pažeidimai. |

***Filosofija –*** ne mokyklai, bet gyvenimui mokomės.

***Misija*** – kritiškai mąstančios, pozityvios asmenybės ugdymas.

***Vizija*** – visų asmeninės pažangos siekimas.

**2025 M. VEIKLOS PLANO TIKSLAS**

Strateginio plano 2024-2026m. tikslas - užtikrinti kokybišką ugdymo proceso organizavimą.

2024 metų veiklos plano tikslas – užtikrinti kokybišką ugdymo proceso organizavimą ir siekti 95% pažangumo.

Uždaviniai:

1. Fiksuojant mokinių asmeninę ūgtį , teikti įvairiapusę pagalbą ir siekti visų pažangos.
2. Įgyvendinant kompetencijomis grįstą ugdymą stiprinti bendradarbiavimą su gimnazijos bendruomene ir socialiniais partneriais.
3. Užtikrinti saugią, empatišką, motyvuojančią ugdymo(si) aplinką.

**UŽDAVINIŲ ĮGYVENDINIMO PRIEMONĖS**

|  |  |  |
| --- | --- | --- |
| *Uždaviniai* | *Priemonės* | *Priemonės įgyvendinimas* |
| 1.Fiksuojant mokinių asmeninę ūgtį, teikti įvairiapusę pagalbą ir siekti visų pažangos. | 1.1. Dalyko mokytojai ir klasių vadovai fiksuoja individualią pažangą Google disko formoje. | 1.1.1.Kartą per mėnesį VGK posėdžiuose klasių vadovai inicijuoja mokinio individualios pagalbos plano sudarymą. |
| 1.2. Teikti individualią pagalbą mokymosi sunkumų turintiems mokiniams. | 1.2.1.Pusmečio nepatenkinamus pažymius turinčių mokinių konsultavimas, individualios pagalbos teikimas aptariamas su mokiniu ir tėvais. |
| 1.3. Skirti konsultacines valandas mokymosi sunkumų ir gabiems mokiniams. | 1.3.1.Sunkumų turintiems mokiniams padedamos įveikti mokymosi spragos. Lyginant I ir II pusmetį bent 5% sumažės nepatenkinamus pažymius turinčių mokinių.  1.3.2. Bent 10% mokinių nuo dalyvaujančių olimpiadose, konkursuose laimi prizines vietas. |
| 1.4.Mokinys įsivertina dalykinę pažangą. | 1.4.1.50 % pagalbą gaunančių mokinių sistemingai stebėdami savo individualią pažangą, dalyvaudami aptarimuose gebės nustatyti nesėkmių priežastis ir prisiimti atsakomybę už savo mokymąsi ir nustatyti ar pagalba buvo veiksminga. |
| 1.5. Mokinių lankomumo analizė. | Gimnazijos mokinių lankomumas (5 nepateisintos pamokos 1 mokiniui tenkančios per mokslo metus). Vėlavimų fiksavimas „TAMO“ dienyne ir pasiaiškinimų lape. |
| 1.6. Tenkinti mokinių pažinimo ir saviraiškos poreikius , dalyvaujant pažintinėje ir patyriminėje veikloje. | 1.6.1. Gimnazijoje kiekvienas mokytojas praveda 15 proc. ugdomųjų veiklų per patyriminį mokymą(TŪM).  1.6.2. Kiekvienas gimnazijos mokytojas kasmet praveda 20 proc. integruotų pamokų , projektų, konkursų, viktorinų( TŪM).  1.6.3.100% panaudoti kultūros paso lėšas. |
| 1.7. Dalyvavimas NMPP, PUPP, tarpiniuose patikrinimuose, gautų rezultatų aptarimas, analizavimas, panaudojimas ugdymo procese. | 1.7. Visi mokiniai dalyvaus NMPP, PUPP, tarpiniuose patikrinimuose ir gautus rezultatus aptars su mokytojais ir tėvais. Visus NMPP, PUPP, tarpinių patikrinimų duomenis dalykų mokytojai panaudos ugdymo turinio planavimui. |
| 2. Įgyvendinant kompetencijomis grįstą ugdymą stiprinti bendradarbiavimą su gimnazijos bendruomene ir socialiniais partneriais. | 2.1. Tęsti pedagoginį tėvų, vietos bendruomenės švietimą. | 2.1.1. Organizuoti 2 mokymai tėvams. Atlikti 2 nuomonių tyrimai. |
| 2.2.Skatinti mokytojus kelti kvalifikaciją, atsižvelgiant į gimnazijos prioritetus, programas. | 2.2.1.Kasmet suorganizuoti su gimnazijos tikslais susijusį seminarą visiems mokytojams.  2.2.2. Panaudoti visas kvalifikacijai skirtas lėšas. |
| 2.3.Tobulinti vadovų kompetencijas, reikalingas sistemingo integruoto ugdymo proceso organizavimui. | 2.3.Vadovams dalyvauti TŪM kvalifikacijos mokymuose. Įgytas žinias taikyti sistemingo integruoto ugdymo proceso organizavimui, mokytojų motyvavimui nuosekliai taikyti modernius ugdymo metodus ir priemones. |
| 2.4.Skatinti mokytojų bendradarbiavimą bei patirties sklaidą. | 2.4.1. Suorganizuoti metodinę išvyką į šalies gimnaziją(as) ir pasidalinti patirtimis, užmegzti bendradarbiavimo ryšius.  2.4.2. Mokytojų metodinės veiklos sklaida.  Kasmet metodinėse grupėse pasidalinti po 2-3 „sėkmės istorijomis“, pristatant ugdymo metodus.  2.4.3.Kiekviena metodinė grupė suorganizuoja po vieną metodinį renginį per mokslo metus gimnazijos bendruomenei. |
| 2.5. Mokinių įtraukimas į neformaliojo ugdymo veiklas. | 2.5. Sudarytos palankios sąlygos ugdymui(si), saviraiškos poreikiams tenkinti. |
| 2.6. Bendradarbiauti su Vilniaus universiteto Šiaulių akademijos STEAM centru ir vykdyti patyrimines veiklas. | 2.6.1. Plėtojant STEAM veiklas, bus taikomi aktyviojo ugdymo metodai, inovatyvios priemonės.  2.6.2. Gimnazija sudarys sąlygas ne mažiau kaip 10 veiklų STEAM centre. |
| 3.Užtikrinti saugią, empatišką, motyvuojančią ugdymo(si) aplinką. | 3.1. Aprūpinti ugdytinius mokymo priemonėmis ir įranga kultūriniam ugdymui. | 3.1.1. Įsigyti įrangą ir mokymo priemones STEAM veikloms ir kultūriniam ugdymui (TŪM). Sudaromos sąlygos muzikos mokyklos mokiniams koncertuoti gimnazijoje rengiant bendrus renginius.  3.1.2. Interaktyvių technologijų, skatinančių ugdymo individualizavimą diegimo užtikrinimas (TŪM). Didinama STEAM veiklų įvairovė išbandant ir pritaikant naujus ugdymo metodus ir priemones. Lavinamas loginis mąstymas. |
| 3.2. Užtikrinti saugią, estetišką, patogią ugdymo proceso įgyvendinimui reikalingą aplinką. | 3.2.1. Atnaujinamos ugdymo reikmėms naudojamos patalpos skirtos STEAM veikloms (TŪM). |
| 3.3. Pritaikyti ugdymo aplinką įtraukiajam ugdymui. Nenutrūkstamas ugdymo procesas orientuotas į absoliučiai visus įvairiausių skirtybių turinčius mokinius. | 3.3.1.Įrengti sensorinį kambarį ir aprūpinti jį reikiamomis priemonėmis (TŪM).Siekiama sukelti pozityvius pojūčius, motyvuoti mokytis, padėti atsipalaiduoti, nusiraminti. |
| 3.4. Atvirų erdvių, skirtų  mokinių darbams eksponuoti, įrengimas. | 3.4.1. Veikia meno galerija (reguliariai besikeičianti ekspozicija) (TŪM). |
| 3.5. Patyčių mąsto gimnazijoje nustatymas. | 3.5.1. Atliekamas tyrimas ir patyčių mąsto analizė pristatoma gimnazijos bendruomenei. Mokyklos psichologė praveda klasės valandėles atsižvelgdama į tyrimo rezultatus. |
| 3.6. 1-4 klasėse vykdoma  patyčių prevencijos „Antras  žingsnis“ programa.  5-10 klasėse vykdoma LIONS QUEST  prevencinė programa  „Paauglystės  kryžkelės“ . | 3.6. Gerės mokinių tarpusavio santykiai, santykiai tarp mokinių ir mokytojų, mokiniai ugdysis socialinę, emocinę kompetenciją, mažės patyčių mastas. |

PRITARTA

Akmenės rajono Akmenės gimnazijos

tarybos 202 m. d.

posėdžio Nr. . protokoliniunutarimu